
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1527 

21 Ιουλίου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Έγκρισις του Εσωτερικού Κανονισμού λειτουργίας 
των Κεντρικών Υπηρεσιών της Ιερός Μητροπό- 

λεως Αλεξανδρούπολης. 1 

Σύσταση και λειτουργία Εκκλησιαστικού Ιδρύματος 
υπό την επωνυμίαν «ΤΑΜΕΙΟΝ ΑΡΩΓΗΣ ΚΛΗΡΙΚΩΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΗΦΙΣΙΑΣ, ΑΜΑΡΟΥ¬ 
ΣΙΟΥ ΚΑΙ ΩΡΩΠΟΥ». 2 


ΑΠΟΦΑΣΕΙ Σ 

Αριθμ. 2412/1371/18.6.2015 (1) 


Έγκρισις του Εσωτερικού Κανονισμού λειτουργίας των 
Κεντρικών Υπηρεσιών της Ιερός Μητροπόλεως Αλε¬ 
ξανδρούπολης. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 1 παρ. 4, 29 παρ. 2, 46 
παρ. 1 και 2, και 59 παρ. 2 του Ν. 590/1977 «Περί του Κα¬ 
ταστατικού Χάρτου της Εκκλησίας της Ελλάδος», όπως 
ετροποποιήθησαν δια του άρθρου 68 του Ν. 4235/2014. 

2) Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρεούσας εκ των 
Ευαγγελικών επιταγών, των Ιερών Κανόνων και των Νό¬ 
μων του Κράτους. 

3) Τας υφιστάμενος κοινωνικός, ποιμαντικός και πνευ¬ 
ματικός ανάγκας της Ιερός Μητροπόλεως Αλεξανδρου- 
πόλεως. 

4) Την υπ’ αριθμ. Φ. 9α/296/18.5.2015 Πρότασιν του Σε- 
βασμιωτάτου Μητροπολίτου Αλεξανδρουπόλεως Αν¬ 
θίμου. 

5) Την υπ’ αριθμ. 29/2015 Γνωμοδότησιν του Ειδικού 
Νομικού Συμβούλου της Ιερός Συνόδου της Εκκλησίας 
της Ελλάδος. 

6) Την από 4.6.2015 Απόφασιν της Διαρκούς Ιερός Συ¬ 
νόδου, αποφασίζει: 

εγκρίνει τον Εσωτερικόν Κανονισμόν λειτουργίας των 
Κεντρικών Υπηρεσιών της Ιερός Μητροπόλεως Αλεξαν¬ 
δρουπόλεως, έχοντα ούτω: 


ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΩΝ ΚΕΝΤΡΙΚΩΝ ΥΠΗΡΕΣΙΩΝ 

ΤΗΣ ΙΕΡΑΣ ΜΗΤΡΟΠΟΛΕΩΣ ΑΛΕΞΑΝΔΡΟΥΠΟΛΕΩΣ 

ΑΡΘΡΟ 1 

1. Ο Εσωτερικός Κανονισμός Λειτουργίας των Κε¬ 
ντρικών Υπηρεσιών της Ιερός Μητροπόλεως Αλεξαν¬ 
δρουπόλεως διαλαμβάνει και ρυθμίζει την οργάνωση, 
την σύνθεση, τις αρμοδιότητες και την λειτουργία των 
κεντρικών Υπηρεσιών της, που στεγάζονται στο «Ανθί- 
μειο Εκκλησιαστικό Πολιτιστικό Κέντρο», Πλαταιών και 
Αμφιπόλεως, στην Αλεξανδρούπολη, ΤΚ 68100. 

2. Η διοίκηση όλων των Υπηρεσιών της Ιερός Μη¬ 
τροπόλεως ασκείται κατά τους Ιερούς Κανόνες, το 
Σύνταγμα και τους Νόμους του Κράτους, καθώς και 
τους Κανονισμούς της Ιερός Συνόδου της Εκκλησίας 
της Ελλάδος: 

α. Από τον εκάστοτε Μητροπολίτη Αλεξανδρουπό¬ 
λεως και 

β. Από το εκάστοτε Μητροπολιτικό Συμβούλιο (Μ.Σ). 

ΔΙΑΡΘΡΩΣΗ ΥΠΗΡΕΣΙΩΝ 
ΜΕΡΟΣ Α' - ΔΙΟΙΚΗΣΗ 

ΑΡΘΡΟ 2 

ΠΡΩΤΟΣΥΓΚΕΛΛΟΣ 

1. Είναι ο κατά νόμον αναπληρωτής του Μητροπολί¬ 
του, προίσταται γενικώς όλων των Υπηρεσιών και των 
Γραφείων της Ιερός Μητροπόλεως και σε ειδικές πε¬ 
ριπτώσεις, βάσει των εξουσιοδοτήσεων που του παρα- 
χωρούνται από τον Μητροπολίτη Αλεξανδρουπόλεως. 

2. Έχει την ευθύνη για την κατά γράμμα εκτέλεση του 
παρόντος Εσωτερικού Κανονισμού με τις αρμοδιότητες 
της εποπτείας και του συντονισμού λειτουργίας των 
Γ ραφείων της Ιερός Μητροπόλεως και των εξαρτημένων 
Υπηρεσιών της και ειδικότερα: 

α. όλων των κληρικών και λαϊκών υπαλλήλων της Μη¬ 
τροπόλεως. 

β. των εκκλησιαστικών, εκπαιδευτικών και πολιτιστικών 
Ιδρυμάτων της. 

γ. την υπογραφή και διεκπεραίωση των υπηρεσιακών 
εγγράφων. 

δ. την εφαρμογή των αποφάσεων του Μητροπολιτικού 
Συμβουλίου και των Δ.Σ. των Εκκλησιαστικών Υπηρεσιών 
της Ιεράς Μητροπόλεως, καθώς και την επίβλεψη-υλο- 
ποίηση των αποφάσεων των Εκκλησιαστικών Συμβου¬ 
λίων των Ενοριών και των Προσκυνημάτων της. 

ε. την προετοιμασία των θεμάτων των Ιερατικών Συ¬ 
νάξεων και την εφαρμογή των αποφάσεών τους. 

στ. τον ορισμό εκπροσώπων του Μητροπολίτου στις 
διάφορες εκδηλώσεις. 

3. Ο Πρωτοσύγκελλος εκπροσωπεί τον Μητροπολίτη 
σε όλες τις επίσημες και δημόσιες εκδηλώσεις καθώς 
και στα Μ.Μ.Ε. 

ΑΡΘΡΟ 3 

ΓΕΝΙΚΟΣ ΑΡΧΙΕΡΑΤΙΚΟΣ ΕΠΙΤΡΟΠΟΣ 

α. Είναι υπεύθυνος για την κάλυψη των αναγκών της 
θείας λατρείας στις Ενορίες, στις Ιερές Μονές και τα 
παρεκκλήσια της Ιεράς Μητροπόλεως Αλεξανδρουπό- 
λεως. 

β. Έχει την εποπτεία της διακονίας των Εφημέριων 
στα κοιμητήρια. 

γ. θεωρεί τα βιβλία των Ενοριών, των Ιερών Μονών 
και των Προσκυνημάτων. 

δ. Τηρεί το βιβλίο αδειών (κανονικών, αναρρωτικών 
κ.λπ.) των κληρικών και των υπαλλήλων. 

ε. Ελλείποντος του Πρωτοσύγκελλου τον αναπληρεί 
και αναλαμβάνει τις αρμοδιότητές του. 

ΑΡΟΡΟ 4 

ΙΔΙΑΙΤΕΡΟ ΓΡΑΦΕΙΟ ΜΗΤΡΟΠΟΛΙΤΟΥ 

Ο εκάστοτε οριζόμενος Διευθυντής του Ιδιαίτερου 
Γραφείου από τον Μητροπολίτη, κληρικός ή λαϊκός, 
συνεπικουρούμενος από τους λοιπούς κληρικούς και 
λαϊκούς Υπαλλήλους, έχει τις παρακάτω αρμοδιότητες: 

α. Τη διεκπεραίωση των θεμάτων επικοινωνίας του 
Μητροπολίτου, δηλαδή συναντήσεις και ευχητήρια αλ¬ 
ληλογραφία. 

β. Τον καταρτισμό του Προγράμματος των ποιμα¬ 
ντικών επισκέψεων σε Ενορίες, Ιερές Μονές, Ιδρύματα, 
Υπηρεσίες, θεσμικούς και κοινωνικούς φορείς, καθώς 
και τη δημοσιοποίησή του δια του Γραφείου Τύπου. 

γ. Την τήρηση του βιβλίου Προγράμματος του Μητρο¬ 
πολίτου, τον έλεγχο διεκπεραιώσεως της ευχητήριας 
αλληλογραφίας του και τη διευθέτηση του προσωπικού 
του Αρχείου. 

δ. Τη φροντίδα των επισήμων χώρων και των θεμάτων 
του Επισκοπείου, όπου κατοικεί ο Μητροπολίτης, σε 
συνεργασία με όλο το προσωπικό της Μητροπόλεως. 

ΑΡΟΡΟ 5 
ΓΡΑΦΕΙΟ ΤΥΠΟΥ 

α. Παρακολουθεί καθημερινώς και ανελλιπώς τα Μ.Μ.Ε. 
(έντυπα και ηλεκτρονικά) ιδιαιτέρως σε ό,τι αφορά στον 
Μητροπολίτη και στην Ιερά Μητρόπολη, καθώς και σε 
άλλα θέματα εκκλησιαστικού, θρησκευτικού, εθνικού και 
κοινωνικού ενδιαφέροντος και ενημερώνει επακριβώς. 

β. Δημοσιεύει με Δελτία Τύπου ειδήσεις και ανακοι¬ 
νώσεις σχετικά με το έργο και τις δράσεις της Ιεράς 
Μητροπόλεως και του Μητροπολίτου. 

γ. Ενημερώνει καθημερινώς την Ιστοσελίδα της Μη¬ 
τροπόλεως με βάση τα Δελτία που λαμβάνει από τους 
Προϊσταμένους των Ναών και τους Διευθυντές των 
Υπηρεσιών για δραστηριότητές τους. Συνεργάζεται με 


όλους τους τομείς της Μητροπόλεως για την έγκαι¬ 
ρη ενημέρωση με έντυπο και ηλεκτρονικό υλικό, για 
δράσεις και προγράμματα Ενοριών, Μονών και Ιδρυ¬ 
μάτων. Επικαιροποιεί τις πληροφορίες που εκτίθενται 
στην ιστοσελίδα, σχετικά με τη Διοικητική διάρθρωση 
της Ιεράς Μητροπόλεως και την εμπλουτίζει με κείμε¬ 
να πνευματικής οικοδομής που ανταποκρίνονται στα 
πνευματικά ενδιαφέροντα των πιστών. 

δ. Τηρεί συμβατικό και ηλεκτρονικό Αρχείο δημοσι¬ 
ευμάτων ή εκπομπών εκκλησιαστικού ενδιαφέροντος. 
Αρχείο ταινιών, βιντεοκασετών, κασετών και ψηφιακών 
δίσκων, οι οποίοι ενδιαφέρουν την Ιερά Μητρόπολη. 

ε. Συνεργάζεται με το Γραφείο Τύπου της Ιεράς Συ¬ 
νόδου για την από κοινού αντιμετώπιση ή προβολή 
ζητημάτων ευρύτερου εκκλησιαστικού ενδιαφέροντος. 

στ. Συνεργάζεται με τον Ρ/Σ της Ιεράς Μητροπόλεως. 

ΑΡΘΡΟ 6 

ΜΗΤΡΟΠΟΛΙΤΙΚΟ ΣΥΜΒΟΥΛΙΟ 

Συγκροτείται, λειτουργεί και ασκεί δραστηριότητες 
υπό την προεδρία του Μητροπολίτου Αλεξανδρουπόλε- 
ως και τα οριζόμενα μέλη, σύμφωνα με τον Κανονισμό 
263/2014 «Συγκρότηση αρμοδιοτήτων και λειτουργία 
των Μητροπολιτικών Συμβουλίων των I. Μητροπόλεων 
της Εκκλησίας της Ελλάδος» της Ιεράς Συνόδου της 
Εκκλησίας της Ελλάδος που δημοσιεύτηκε στο Φ.Ε.Κ. 
272/τ.Α729.12.2014. 

ΑΡΘΡΟ 7 

ΕΠΙΣΚΟΠΙΚΟ ΔΙΚΑΣΤΗΡΙΟ 

Συγκροτείται, λειτουργεί και ασκεί αρμοδιότητες σύμ¬ 
φωνα με τον ισχύοντα Ν. 5383/1932 : «Περί Εκκλησια¬ 
στικών Δικαστηρίων και της προ αυτών διαδικασίας». 

ΑΡΘΡΟ 8 

ΥΠΗΡΕΣΙΑ ΕΣΩΤΕΡΙΚΟΥ ΕΛΕΓΧΟΥ 

1. Η Υπηρεσία Εσωτερικού Ελέγχου της Ιεράς Μητρο¬ 
πόλεως Αλεξανδρουπόλεως, συστήθηκε και λειτουργεί 
δια της υπ’ αριθμ. 96/20.6.2014 Πράξεως του Μητροπο¬ 
λίτου Αλεξανδρουπόλεως και για τους σκοπούς που 
αναφέρονται σ’ αυτήν. 

2. Επιπλέον, η Ιερά Μητρόπολις εγκρίνει τις περιο¬ 
δικές λειτουργικές δαπάνες των Ιερών Ναών, ύστερα 
από απόφαση του Εκκλησιαστικού τους Συμβουλίου, 
για ανάληψη χρημάτων από τους λογαριασμούς τους. 

ΜΕΡΟΣ Β' 

ΤΟΜΕΑΣ ΚΟΙΝΩΝΙΚΗΣ - ΠΡΟΝΟΙΑΚΗΣ ΜΕΡΙΜΝΑΣ ΚΑΙ 
ΦΙΛΑΝΘΡΩΠΙΑΣ 

ΑΡΘΡΟ 9 

ΚΟΙΝΩΝΙΚΗ ΚΑΙ ΠΡΟΝΟΙΑΚΗ ΜΕΡΙΜΝΑ 

Ο υπεύθυνος του τομέα λειτουργεί ως συνδετικός 
κρίκος των Προνοιακών Ιδρυμάτων της Μητροπόλεως 
και έχει τις παρακάτω αρμοδιότητες: 

1. Εποπτεύει και συντονίζει τη λειτουργία των Εκκλη¬ 
σιαστικών Ιδρυμάτων, στο πλαίσιο των εντολών του 
Μητροπολίτου ως Προέδρου των Δ.Σ. τους. 

2. Μεριμνά για την ορθή τήρηση των όρων ασφαλείας, 
υγιεινής και άλλων σημαντικών λειτουργιών των χώρων 
των Εκκλησιαστικών Ιδρυμάτων. 

3. Συμμετέχει χωρίς δικαίωμα ψήφου στα Διοικητικά 
Συμβούλια των Εκκλησιαστικών Ιδρυμάτων, λαμβάνο- 
ντας γνώση των θεμάτων. 

4. Εισηγείται τεκμηριωμένα στα Διοικητικά Συμβούλια 
των Εκκλησιαστικών Ιδρυμάτων ό,τι ενδείκνυται για την 
οργάνωση και καλύτερη αξιοποίηση των περιουσιακών 
στοιχείων τους, καθώς και την εύρυθμη και αξιόπιστη 
λειτουργία τους. 

5. Επιλαμβάνεται των γενικότερων κοινών θεμάτων και 
μεριμνά για την επίλυση τους, συγκαλώντας τακτικές 
συναντήσεις, τουλάχιστον μια φορά την εβδομάδα, με 
τους Προϊσταμένους-Διευθυντές των Ιδρυμάτων. 

Της Υπηρεσίας προΐσταται κληρικός της Ιεράς Μητρο- 
πόλεως μη απαλλασσόμενος των λοιπών καθηκόντων 
του ή λαϊκός, οριζόμενος δια αποφάσεως του Μητρο¬ 
πολίτου. 

Στον τομέα Κοινωνικής και Προνοιακής Μέριμνας ανή¬ 
κουν τα ακόλουθα εξαρτημένα Φιλανθρωπικά Ιδρύματα: 
α. ΙΩΑΚΕΙΜΕΙΟΝ ΕΚΚΛΗΣΙΑΣΤΙΚΟΝ ΓΗΡΟΚΟΜΕΙΟΝ. 
Λειτουργεί σύμφωνα με τον κανονισμό συστάσεως 
και λειτουργίας του (Φ.Ε.Κ. 137/τ.Α7ΐ963 και τις τροπο¬ 
ποιήσεις του) και για τους σκοπούς που αναφέρονται 
σ’ αυτόν. 

β. ΣΤΑΥΡΙΔΕΙΟΝ ΕΚΚΛΗΣΙΑΣΤΙΚΟΝ ΙΔΡΥΜΑ ΠΕΡΙΘΑΛ- 
ΨΕΩΣ ΧΡΟΝΙΩΣ ΠΑΣΧΟΝΤΩΝ «Ο ΑΓΙΟΣ ΚΥΠΡΙΑΝΟΣ» 
Λειτουργεί σύμφωνα με τον κανονισμό συστάσεως και 
λειτουργίας του (Φ.Ε.Κ. 251/τ.Β76.4.1990 και τις τροπο¬ 
ποιήσεις του) και για τους σκοπούς που αναφέρονται 
σ’ αυτόν. 

γ. ΣΤΑΥΡΙΔΕΙΟ ΜΑΘΗΤΙΚΟ-ΦΟΙΤΗΤΙΚΟ ΟΙΚΟΤΡΟΦΕΙΟ 
«Ο ΑΓΙΟΣ ΣΤΕΦΑΝΟΣ». 

Λειτουργεί σύμφωνα με τον κανονισμό συστάσεως και 
λειτουργίας του (Φ.Ε.Κ. 468/τ.Β721.5.1977 και τις τροπο¬ 
ποιήσεις του) και για τους σκοπούς που αναφέρονται 
σ’ αυτόν. 

δ. ΚΕΝΤΡΙΚΟΝ ΤΑΜΕΙΟΝ ΕΥΠΟΙΪΑΣ. 

Λειτουργεί σύμφωνα με τον κανονισμό λειτουργίας 
(Φ.Ε.Κ. 715/τ.Β7ΐ972 και τις τροποποιήσεις του) και για 
τους σκοπούς που αναφέρονται σε αυτόν, 
ε. ΕΚΚΛΗΣΙΑΣΤΙΚΟΝ ΙΔΡΥΜΑ ΚΟΙΝΩΝΙΚΗΣ ΚΑΙ 
ΠΟΛΙΤΙΣΤΙΚΗΣ ΠΡΟΣΦΟΡΑΣ «Ο ΑΓΙΟΣ ΙΩΣΗΦ» 
Λειτουργεί σύμφωνα με τον κανονισμό συστάσεως και 
λειτουργίας του (Φ.Ε.Κ. 507/τ.Β729.4.2003 και τις τρο¬ 
ποποιήσεις του). Το Ιδρυμα περιλαμβάνει τα τμήματα: 

1. Ξυλογλυπτικό εργαστήρι κατασκευής όλων των ει¬ 
δών των εκκλησιαστικών επίπλων. 

2. Κηροπλαστείο. 

3. Αγιογραφία-τεχνική εικόνων. 

ΜΕΡΟΣ Γ 

ΜΟΡΦΩΤΙΚΟΣ ΤΟΜΕΑΣ ΕΚΠΑΙΔΕΥΣΗΣ-ΠΟΛΙΤΙΣΜΟΥ 
ΑΡΘΡΟ 10 

ΕΚΠΑΙΔΕΥΣΗ-ΠΟΛΙΤΙΣΜΟΣ 

1. Ο υπεύθυνος του τομέα λειτουργεί ως συνδετικός 
κρίκος μεταξύ των Μορφωτικών Ιδρυμάτων και της Μη- 
τροπόλεως και έχει τις παρακάτω αρμοδιότητες: 

α. Εποπτεύει και συντονίζει τη λειτουργία των τμημά¬ 
των που ανήκουν στον τομέα, στο πλαίσιο των εντολών 
του Μητροπολίτου ως Προέδρου των Δ.Σ. τους. 

β. Εισηγείται ιεραρχικά στο Μητροπολίτη ό,τι ενδεί- 
κνυται για την οργάνωση και την εύρυθμη λειτουργία 
των τμημάτων. 

γ. Επιλαμβάνεται των γενικότερων θεμάτων και μερι¬ 
μνά για την επίλυσή τους. 


δ. Λαμβάνει γνώση της αλληλογραφίας (Μουσείο, Βι¬ 
βλιοθήκη, Πνευματικό Κέντρο κ.λπ.). 

ε. Συντάσσει ενημερωτικά σημειώματα τα οποία και 
υποβάλλει ιεραρχικά στο Μητροπολίτη Αλεξανδρου- 
πόλεως, απολογιστικά για την πορεία των τμημάτων 
ανά εξάμηνο. 

Του τομέα προΐσταται κληρικός της Ιεράς Μητρο- 
πόλεως ή λαϊκός οριζόμενος δια αποφάσεως του Μη¬ 
τροπολίτου. 

ΑΡΘΡΟ 11 

Στον τομέα υπάγονται: 

1. «ΠΟΛΙΤΙΣΤΙΚΟ ΙΔΡΥΜΑ ΠΝΕΥΜΑΤΙΚΗΣ ΚΑΛΛΙΕΡΓΕΙΑΣ 

ΚΑΙ ΧΡΙΣΤΙΑΝΙΚΗΣ - ΑΡΧΑΙΟΛΟΓΙΚΗΣ ΚΛΗΡΟΝΟΜΙΑΣ 

«Ο ΜΕΓΑΣ ΦΩΤΙΟΣ» 

Συστάθηκε με το Φ.Ε.Κ. 870/τ.Β7ΐ984. Σκοπός του είναι 
η εξύψωση του πολιτιστικού επιπέδου του λαού του 
Έβρου με διαλέξεις και φιλόμουσες εκδηλώσεις. Περι¬ 
λαμβάνει τα παρακάτω: 

Α. ΠΝΕΥΜΑΤΙΚΟ ΚΕΝΤΡΟ 

Το Πνευματικό κέντρο της Ιεράς Μητροπόλεως δημι- 
ουργήθηκε για την πραγματοποίηση πνευματικών και 
πολιτιστικών εκδηλώσεων, καθώς και συνάξεις εκκλη¬ 
σιαστικών δομών και λοιπών φορέων. Στόχος του είναι 
η διενέργεια δράσεων και εκδηλώσεων, οι οποίες θα 
προάγουν το διάλογο με την κοινωνία και θα δημι¬ 
ουργούν προϋποθέσεις για δημιουργικές συμπράξεις 
και συνεργασίες με φορείς και χώρους εκτός θεσμικών 
οργάνων της Ιεράς Μητροπόλεως. 

Β. ΒΙΒΛΙΟΘΗΚΗ-ΑΝΑΓΝΩΣΤΗΡΙΟ 

Σκοπός της ιδρύσεώς τους είναι η παροχή δυνατότη- 
τος μελέτης και αναζητήσεως ευρέως φάσματος επι¬ 
στημονικών και λοιπών πληροφοριών. Παράλληλα με τις 
βιβλιοθηκονομικές και πληροφοριακές παροχές, μπορεί 
να πραγματοποιεί επιστημονικά σεμινάρια, εκπαιδευτικά 
προγράμματα και πολιτιστικές εκδηλώσεις. 

Σύμφωνα με τον κανονισμό λειτουργίας, μπορεί να 
λειτουργεί και δανειστικό τμήμα. 

Γ. ΕΚΚΛΗΣΙΑΣΤΙΚΟ ΜΟΥΣΕΙΟ 

Σκοπός του Εκκλησιαστικού Μουσείου είναι η διάσω¬ 
ση και η διδαχή της Εκκλησιαστικής μας κληρονομιάς. 
Ειδικότερα επιδιώκει: 

1. Την εκμάθηση και καλλιέργεια όλων των μορφών 
της Εκκλησιαστικής Τέχνης. 

2. Τη δραστηριοποίηση στον τομέα της εκπαίδευσης 
με την υλοποίηση ολοκληρωμένων αναπτυξιακών, πο¬ 
λιτιστικών και εκπαιδευτικών προγραμμάτων για όλες 
τις βαθμίδες της εκπαίδευσης. 

3. Την ανάπτυξη της ιδέας συντήρησης και προβολής 
των μνημείων και των καλλιτεχνικών επιτευγμάτων του 
βυζαντινού και του νεώτερου πολιτισμού στη Θράκη. 

Δ. ΡΑΔΙΟΦΩΝΙΚΟΣ ΣΤΑΘΜΟΣ «ΡΑΔΙΟ ΕΛΠΙΔΑ 102,3» 

Στόχος είναι η εκκλησιαστική διαπαιδαγώγηση του 
ποιμνίου της Ιεράς Μητροπόλεως. Λειτουργεί σύμφω¬ 
να με «Σύμβαση δωρεάν παραχωρήσεως» από τοπικό 
ιδιωτικό ραδιοφωνικό σταθμό. 

2. ΕΚΚΛΗΣΙΑΣΤΙΚΟ ΚΟΙΝΩΝΙΚΟΠΟΛΙΤΙΣΤΙΚΟ ΙΔΡΥΜΑ 
ΜΕ ΤΗΝ ΕΠΩΝΥΜΙΑ ΙΔΡΥΜΑ ΤΩΝ ΑΠΑΝΤΑΧΟΥ ΘΡΑΚΩΝ 
ΠΑΝΑΓΙΑ Η ΚΟΣΜΟΣΩΤΕΙΡΑ. 

Ιδρύθηκε και συστάθηκε με το υπ’ αριθμόν (ΦΕΚ 
538/1996). Σκοπός του είναι η ανάδειξη του Ναού της 
Παναγίας Κοσμοσώτειρας Φερών (μνημείου του 12ου 
αιώνος της εποχής Κομνηνών) ως πνευματικού κέντρου 

και τόπου συναντήσεως των απανταχού Θρακών, την 
καλλιέργεια της ενότητας και της συνεργασίας μεταξύ 
των, προς το πνευματικό και κοινωνικό συμφέρων της 
περιοχής. Με το υπ’ αριθμ. Φ.Ε.Κ. 1964/τ.Β7ΐ0.9.2009) το 
Ίδρυμα κατεστάθη ανενεργό άχρι καιρού. 

3. ΕΥΡΟΣ ΑΓΑΠΗΣ 

Είναι Αστική Μη Κερδοσκοπική Εταιρία με στόχους 
την πολιτιστική - πνευματική ανάπτυξη και την ενδυ¬ 
νάμωση της κοινωνικής αλληλεγγύης. Βασικές αρχές η 
κοινωνική ευαισθησία και η πίστη σε αξίες πολιτισμού 
και παράδοσης. 

Περιλαμβάνει τα παρακάτω τμήματα: 

α. Εργαστήρι Λόγου και Τέχνης του Μητροπολιτικού 
Ναού του αγ. Νικολάου. 

β. Τετράφωνη Ευρωπαϊκή Χορωδία του Ιερού Ναού 
αγ. Κυριακής. 

γ. Βυζαντινή Χορωδία ιεροψαλτών της Ιεράς Μητρο- 
πόλεως. 

4. ΝΙΑΡΧΕΙΟ ΕΚΚΛΗΣΙΑΣΤΙΚΟ ΙΔΡΥΜΑ ΒΡΕΦΩΝ ΚΑΙ 
ΝΗΠΙΩΝ 

«Ο ΑΓΙΟΣ ΣΤΥΛΙΑΝΟΣ» 

Λειτουργεί σύμφωνα με τον κανονισμό συστάσεως και 
λειτουργίας του (Φ.Ε.Κ. 551/3.5.2006/τ.Β' και τις τροπο¬ 
ποιήσεις του) και για τους σκοπούς που αναφέρονται 
σ’ αυτόν. 

ΜΕΡΟΣ Δ' 

ΠΝΕΥΜΑΤΙΚΟΣ ΤΟΜΕΑΣ 
ΑΡΟΡΟ 12 

ΚΑΤΗΧΗΣΗ-ΠΟΙΜΑΝΤΙΚΗ ΔΙΑΚΟΝΙΑ 

Η κατηχητική διακονία της Ιεράς Μητροπόλεως διεξά¬ 
γεται μέσω των παρακάτω τομέων της διδακτικής, της 
ιεραποστολικής και της εκδοτικής δράσεως: 

Α. θείο Κήρυγμα και συνάξεις μελέτης Αγίας Γ ραφής. 

Σε κάθε ενορία η οποία αποτελεί κέντρο πνευματικής 
οικοδομής και καταρτίσεως των πιστών: 

1. Με το λειτουργικό κήρυγμα (προφορικό ή γραπτό) 
κάθε Κυριακής και εορτής. 

2. Με την συγκρότηση εβδομαδιαίων συνάξεων στις 
Ενορίες. 

Β. Χριστιανική Αγωγή Νεότητος. 

Συντονίζει τις ποιμαντικές προσπάθειες των Ενοριών 
για την κατήχηση των νέων με το Γ ραφείο Νεότητος της 
Ιεράς Μητροπόλεως και με τους παρακάτω στόχους: 

1. την πνευματική καλλιέργεια των νέων 

2. την οργάνωση των Κατασκηνώσεων 

3. την οργάνωση και διεξαγωγή σεμιναρίων Κατη¬ 
χητών 

4. την διανομή κατηχητικού υλικού (έντυπου και ηλε¬ 
κτρονικού) 

5. την απρόσκοπτη λειτουργία των κατηχητικών σχο¬ 
λείων 

6. την συνεργασία με την ευρύτερη εκπαιδευτική κοι¬ 
νότητα και λοιπών φορέων που ασχολούνται με την 
παιδεία. 

Γ. Αντιαιρετική δράση 

1. Φροντίζει την ενημέρωση των πιστών για θέματα 
οριοθετήσεως της Ορθοδόξου πίστεως και λαμβάνει 
μέτρα για την προστασία και ενημέρωση του ποιμνίου 
από επικίνδυνες αντιλήψεις, εισηγούμενος σχετικά προς 
τον Μητροπολίτη. 

2. Προβαίνει σε σχετικές εκδηλώσεις, συνέδρια και 
εκδόσεις. 


3. Αναλαμβάνει να διοργανώσει και να λειτουργήσει 
σεμινάρια σε ετήσια βάση, για την ενημέρωση περί τα 
θέματα δράσεως επικινδύνων ομάδων, παλαιών και νε¬ 
οφανών. 

4. Ενημερώνει (έντυπα και ηλεκτρονικά) τους πιστούς 
για τα σχετικά θέματα. 

Δ. Συμπαράσταση Οικογένειας 

1. Καταρτίζει ομιλίες, διαλέξεις, ημερίδες και συνέδρια 
με θέματα σχετικά με την οικογένεια (κάθε μορφής) 
και το παιδί. 

2. Προσφέρει έγκαιρη και έγκυρη πνευματική στήριξη 
σε κλυδωνιζόμενες οικογένειες. 

3. Προτείνει και προετοιμάζει ενεργό σχέση οικογενει¬ 
ών και παιδιών στη ζωή και τη δράση της Ενορίας τους. 

Ε. Επιμόρφωση Ιερού Κλήρου και στελεχών 

1. Με μηνιαίες Ιερατικές Συνάξεις 

2. Με εξειδικευμένα επιμορφωτικά σεμινάρια κληρικών 

3. Με μηνιαίο φροντιστήριο Κατηχητών 

4. Με την Σχολή Γάμου 

5. Με την Σχολή Αγιογραφίας 

ΣΤ. Εκδόσεις 

1. Τακτικά εποικοδομητικά άρθρα στην ιστοσελίδα 
της Μητροπόλεως 

2. Έντυπα Κυριακά κηρύγματα 

3. Τριμηνιαίο Περιοδικό του Μητροπολιτικού Ναού 

4. Ετήσιο ημερολόγιο τσέπης 

5. Κυριακοδρόμια, Ιερές Ακολουθίες, Πρακτικά Συνε¬ 
δρίων, Επετειακά αφιερώματα, Λευκώματα, εικόνες και 
τουριστικά φυλλάδια 

ΜΕΡΟΣ Ε' 

ΤΟΜΕΑΣ ΟΙΚΟΝΟΜΙΚΟΥ-ΜΕΡΙΜΝΑΣ ΠΡΟΣΩΠΙΚΟΥ 
ΚΑΙ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 

ΑΡΟΡΟ 13 
ΓΡΑΜΜΑΤΕΙΑ 

α. Εγγράφει τα εισερχόμενα και εξερχόμενα έγγραφα 
της Ιεράς Μητροπόλεως και τα πρωτοκολλεί σε ειδικό 
ηλεκτρονικό ή έντυπο βιβλίο Πρωτοκόλλου. 

β. Αρχειοθετεί κάθε έγγραφο σε ειδικό φάκελο ανά 
θεματική ενότητα 

γ. Προετοιμάζει τα θέματα του Μητροπολιτικού Συμ¬ 
βουλίου. 

δ. Τηρεί και καταχωρεί τα Πρακτικά του Μητροπολι- 
τικού Συμβουλίου με τις αποφάσεις του σε ηλεκτρονική 
ή έντυπη μορφή που υπογράφονται από τον Πρόεδρο 
και τα Μέλη του Μ.Σ. . 

ε. Κοινοποιεί αρμοδίως τις αποφάσεις του Μητροπο- 
λιτικού Συμβουλίου. 

στ. Παραλαμβάνει όλα τα υπογεγραμμένα έγγραφα 
και επιμελείται την διεκπεραίωση και την αποστολή 
τους στους παραλήπτες. 

ζ. Τηρεί το Γενικό Ιστορικό Αρχείο σε φακέλους. 

η. Επιμελείται την προμήθεια της γραφικής ύλης και 
των αναλωσίμων για την λειτουργία των Γ ραφείων της 
Ιεράς Μητροπόλεως. 

θ. Καταγράφει τις Πράξεις-Αποφάσεις του Μητροπο¬ 
λίτου και τηρεί το σχετικό Βιβλίο. 

ι. Τηρεί (έντυπα και ηλεκτρονικά) το βιβλίο Κτημα¬ 
τολογίου (κινητών και ακινήτων πραγμάτων) της Ιεράς 
Μητροπόλεως και φροντίζει την πληρότητα των φα¬ 
κέλων (Ναών, Μονών και Ιδρυμάτων) με τους τίτλους 
ιδιοκτησίας των ακινήτων τους, σε συνεργασία με την 
Νομική και Τεχνική Υπηρεσία της Μητροπόλεως. 

ια. Τηρεί τους υπηρεσιακούς ατομικούς φακέλους των 
κληρικών και των υπαλλήλων της Ιερός Μητροπόλεως. 

ΑΡΘΡΟ 14 

ΟΙΚΟΝΟΜΙΚΗ ΥΠΗΡΕΣΙΑ 

1. ΛΟΓΙΣΤΗΡΙΟ 

α. Συντάσσει τον ετήσιο Προϋπολογισμό και Απολο¬ 
γισμό της Ιερός Μητροπόλεως. 

β. Τηρεί και ενημερώνει το καθολικό βιβλίο Εσόδων 
και Εξόδων. 

γ. Τηρεί το λογισμικό Μηχανογραφημένης Διαχείρι¬ 
σης. 

δ. Διενεργεί τον έλεγχο της νομιμότητας (βάσει των 
παραστατικών) και της κανονικότητας (βάσει των προ- 
βλεπομένων από τον Π/Υ της ΙΜΑ) όλων των πληρωμών, 
αφού πρώτα ελεγχθεί η σκοπιμότητα της πληρωμής από 
τον Μητροπολίτη ή τον Πρωτοσύγκελλο. 

ε. Τακτοποιεί τη νόμιμη εκκαθάριση πόσης φύσεως 
δαπάνης. 

στ. Φυλάσσει το χαρτοφυλάκιο μετοχών, ομολόγων 
και τιμαλφών. 

ζ. Τηρεί το λογιστικό αρχείο και προστατεύει την πρό¬ 
σβασή του από μη εξουσιοδοτημένα πρόσωπα ή όργανα. 

η. Παρέχει έγγραφα, δικαιολογητικά και οποιαδήποτε 
στοιχεία σε περίπτωση διενεργείας ελέγχου από αρ¬ 
μόδια όργανα των ελεγκτικών μηχανισμών, σύμφωνα 
πάντοτε με την κείμενη για το έλεγχο των Μητροπό¬ 
λεων Νομοθεσία. 

θ. Διεξάγει την μισθοδοσία των Υπαλλήλων της Μη¬ 
τροπόλεως, βάσει της κειμένης Νομοθεσίας. 

ι. Μπορεί να συνεργάζεται με εξωτερικούς συνεργά¬ 
τες, κατόπιν εγκρίσεως του Μητροπολίτου. 

2. ΤΑΜΕΙΟ 

α. Εισπράττει πόσης φύσεως έσοδα της Ιερός Μη¬ 
τροπόλεως. 

β. Εισπράττει τις εισφορές των Ναών υπέρ των Τα¬ 
μείων και τις αποδίδει νομίμως. 

γ. Πληρώνει κάθε οφειλή (κατά κεφάλαιο και άρθρο) 
που προβλέπει ο εγκεκριμένος Π/Υ της Ιερός Μητρο¬ 
πόλεως. 

δ. Ενημερώνει καθημερινώς το βιβλίο Ταμείου, 
ε. Καταθέτει σε τραπεζικούς λογαριασμούς της Ιερός 
Μητροπόλεως τα χρηματικά διαθέσιμα, 
στ. Διαχειρίζεται τα ένσημα (κληρικόσημα). 

3. ΓΡΑΦΕΙΟ ΜΙΣΘΟΔΟΣΙΑΣ. 

Υπεύθυνος του Γραφείου Μισθοδοσίας ορίζεται με 
απόφαση του Μητροπολίτου, εκ των υπηρετούντων 
υπαλλήλων στην Ιερά Μητρόπολη. 

α. Συντάσσει τους πίνακες κατατάξεως Κληρικών και 
Υπαλλήλων στις αντίστοιχες μισθολογικές κατηγορίες. 

β. Αποστέλλει τις μισθοδοτικές καταστάσεις όπως 
καθορίζεται από την ισχύουσα νομοθεσία. 

γ. Ενημερώνει μηνιαίως για τις υπηρεσιακές μετα¬ 
βολές. 

ΑΡΘΡΟ 15 

ΓΡΑΦΕΙΟ ΠΡΟΜΗΘΕΙΩΝ 

Το Γραφείο Προμηθειών έχει τις παρακάτω αρμοδι¬ 
ότητες: 

α. Την κατάρτιση και υλοποίηση του προγράμματος 
προμηθειών σε ετήσια βάση. 

β. Τον καθορισμό του είδους του διαγωνισμού (ανοι¬ 
κτός, κλειστός, πρόχειρος) όπως ορίζεται από την ισχύ- 


ουσα νομοθεσία κατόπιν συνεργασίας με τη Νομική 
Υπηρεσία. 

γ. Το συντονισμό και την παρακολούθηση της διενέρ¬ 
γειας διαγωνισμών προχείρων, τακτικών και διεθνών, 
για την ανάδειξη προμηθευτών υλικών για την κάλυψη 
αναγκών των υπηρεσιών και της λειτουργίας της Ιερός 
Μητροπόλεως. 

δ. Την διενέργεια διαγωνισμών προχείρων, τακτικών 
και διεθνών για την ανάδειξη αναδοχών παροχής υπη¬ 
ρεσιών για την κάλυψη αναγκών των υπηρεσιών και της 
λειτουργίας της Μητροπόλεως. 
ε. Τη σύνταξη και επανεξέταση της προκήρυξης, 
στ. Τη συγκέντρωση των απαιτουμένων πληροφοριών 
και την επεξεργασία αυτών ώστε μετά από σχετική ει¬ 
σήγηση να προωθηθούν προς έγκριση από τα αρμόδια 
όργανα της Μητροπόλεως. 

ζ. Τον καθορισμό των τυπικών και ειδικών όρων για 
την επιλογή του αναδόχου (νομιμοποιητικά έγγραφα, 
τρόποι υποβολής προσφορών κ.λπ.). 

η. Το σχεδίασμά κριτηρίων αξιολόγησης προσφορών 
και αναδοχών. 

θ. Τη διαχείριση και παρακολούθηση των συμβάσεων 
και την υποβολή τους στις αρμόδιες υπηρεσίες, 
ι. Τη σύνταξη και τήρηση μητρώου Προμηθευτών. 

ΑΡΘΡΟ 16 

ΓΡΑΦΕΙΟ ΓΑΜΩΝ-ΒΑΠΤΙΣΕΩΝ ΚΑΙ ΔΙΑΖΥΓΙΩΝ 

α. Ελέγχει τα υποβαλλόμενα δικαιολογητικά εκδόσεως 
Αδειας Γάμου, τηρουμένων όλων των νομίμων διαδικα¬ 
σιών. Εκδίδει την Αδεια και την αρχειοθετεί σε έντυπη 
και ηλεκτρονική μορφή. 

β. Εισπράττει το σχετικό παράβολο (το οποίο αποδίδει 
στους Ναούς αρμοδίως), εκδίδει τα αιτούμενα πιστοποι¬ 
ητικά τελεσθέντων Γάμων και τα πιστοποιητικά αγαμίας 
(σε περίπτωση που θα τελεσθεί το Μυστήριο εκτός της 
Ιερός Μητροπόλεως). 

γ. Ελέγχει τα υποβαλλόμενα δικαιολογητικά εκδόσεως 
Αδειας Βαπτίσεως με όλα τα νόμιμα έγγραφα. 

δ. Επικυρώνει τα πιστοποιητικά και τις βεβαιώσεις 
που εκδίδουν οι Εφημέριοι, καθώς και τη νόμιμη χαρ¬ 
τοσήμανσή τους. 

ε. Καταγράφει και φυλάσσει το Βιβλίο-Αρχείο τελε¬ 
σθέντων γόμων. 

στ. Παραλαμβάνει τα σχετικά εισαγγελικά έγγραφα 
περί της αμετακλήτου δικαστικής λύσεως γάμου, της 
καταχωρήσεως στο Αρχείο της Ιερός Μητροπόλεως 
του λυθέντος Γ άμου και της λύσεως αυτού. 

ζ. Φροντίζει για την έκδοση των Διαζευκτηρίων (για 
γάμο) και για κάθε άλλη χρήση καθώς και την αρχει¬ 
οθέτησή τους. 

η. Τηρεί το βιβλίο Πρωτοκόλλου Διαζυγίων. 

ΑΡΘΡΟ 17 
ΓΡΑΦΕΙΟ ΚΙΝΗΣΗΣ 

α. Μεταφέρει τον Μητροπολίτη στις μετακινήσεις του, 
σύμφωνα με το πρόγραμμά του και οποτεδήποτε αυτό 
κρίνεται αναγκαίο από αυτόν, εκτελώντας την υπηρε¬ 
σία που του ανατίθεται με συνέπεια, ευρισκόμενος σε 
ετοιμότητα. 

β. Επιμελείται τη σωστή λειτουργία αλλά και ευπρε¬ 
πή κατάσταση του μητροπολιτικού οχήματος και των 
υπηρεσιακών οχημάτων της Ιερός Μητροπόλεως Αλε- 
ξανδρουπόλεως. 

γ. Τηρεί και ενημερώνει τους μηχανολογικούς φακέ¬ 
λους με τα απαραίτητα έγγραφα για την κυκλοφορία 
και συντήρηση των οχημάτων. 

δ. Παραλαμβάνει και μεταφέρει την αλληλογραφία 
στο ταχυδρομείο, στις υπηρεσίες κ.λπ. 

ε. Με εντολή του Μητροπολίτου και ελλείψει κλητήρα, 
εκτελεί ανάλογα χρέη και παρέχει υπηρεσίες στα Γ ρα¬ 
φεία της Μητροπόλεως και όπου αυτή ορίζει. 

στ. Επιμελείται την τήρηση της τάξεως και την ασφά¬ 
λεια των Γ ραφείων, όπου στεγάζονται οι Υπηρεσίες της 
Ιεράς Μητροπόλεως. 

ΑΡΘΡΟ 18 

ΓΡΑΦΕΙΟ ΔΙΑΔΙΚΤΥΟΥ-ΠΛΗΡΟΦΟΡΙΚΗΣ 
ΚΑΙ ΗΛΕΚΤΡΟΝΙΚΗΣ ΓΡΑΜΜΑΤΕΙΑΚΗΣ ΥΠΟΣΤΗΡΙΞΗΣ 

α. Συντάσσει και διεκπεραιώνει την έντυπη και ηλε¬ 
κτρονική αλληλογραφία σε συνεργασία με τη Γραμμα- 
τεία της Μητροπόλεως. 

β. Συντάσσει και αποστέλλει τις Α.Π.Δ (Αναλυτική Πε¬ 
ριοδική Δήλωση) των Υπηρεσιών και των Μονών της 
Ιεράς Μητροπόλεως. 

γ. Φέρει την ευθύνη της επικαιροποίησης, της συντή¬ 
ρησης, της ασφαλείας και της τεχνικής υποστηρίξεως 
της ιστοσελίδας της Ιεράς Μητροπόλεως. 

δ. Φέρει την ευθύνη για την τεχνική υποστήριξη των 
πληροφοριακών συστημάτων και του ηλεκτρολογικού 
εξοπλισμού (υπολογιστές, διακομιστές κ.λπ.) της Ιεράς 
Μητροπόλεως. 

ΑΡΟΡΟ 19 
ΤΕΧΝΙΚΗ ΥΠΗΡΕΣΙΑ 

Η Τεχνική Υπηρεσία λειτουργεί σύμφωνα με τον κα¬ 
νονισμό συστάσεως και λειτουργίας αυτής (ΦΕΚ 640/ 
τ.Β72006) και συνεργάζεται με τα Γ ραφεία της Ιεράς 
Μητροπόλεως Αλεξανδρουπόλεως (Νομική Υπηρεσία, 
Μητροπολιτικό Συμβούλιο, Γραμματεία κ.λπ.) για την 
αρτιότερη και ταχύτερη εκτέλεση των έργων που πραγ¬ 
ματοποιούνται, τηρουμένων όλων των νομίμων διαδι¬ 
κασιών. 

ΑΡΟΡΟ 20 
ΝΟΜΙΚΗ ΥΠΗΡΕΣΙΑ 

Η Νομική Υπηρεσία λειτουργεί σύμφωνα με τον κανο¬ 
νισμό συστάσεως λειτουργίας της (ΦΕΚ 979/τ.Β72012) 
και τη σχετική ειδική Σύμβαση. 

ΑΡΘΡΟ 21 

ΓΡΑΦΕΙΟ ΣΧΕΔΙΑΣΜΟΥ ΚΑΙ ΑΝΑΠΤΥΞΗΣ 
1. Είναι αρμόδιο: 

α. Για την εκπόνηση πλάνου προγραμματισμού (για 
το σύνολο της Ιεράς Μητροπόλεως) στους τομείς της 
κοινωνικοοικονομικής ανάπτυξης, νέων τεχνολογιών, 
εκσυγχρονισμού δομών και διαδικασιών των υπηρεσιών 
και εξαρτημένων από αυτήν ιδρυμάτων. 

β. Για την παρακολούθηση υλοποίησης του πλάνου 
προγραμματισμού. 

γ. Γ ια την επιστημονική στήριξη και τεχνική υποστή¬ 
ριξη των Μητροπολιτικών Οργάνων και Υπηρεσιών σε 
θέματα προγραμματισμού και εφαρμογής των αναπτυ¬ 
ξιακών προγραμμάτων. 

δ. Για την μελέτη και διατύπωση προτάσεων στο Μη- 
τροπολιτικό Συμβούλιο προς χρηματοδότηση έργων, 
μέσω προγραμμάτων, από χρηματοδοτικούς φορείς του 


δημοσίου η ιδιωτικού τομέα, της Ευρωπαϊκής Ένωσης 
και άλλων διεθνών Οργανισμών. 

ε. Για την συμμετοχή από κοινού με την Οικονομι¬ 
κή υπηρεσία στην κατάρτιση και παρακολούθηση του 
προϋπολογισμού. 

στ. Για την υποβολή προτάσεων εξασφάλισης απα¬ 
ραιτήτων ανθρωπίνων πόρων. 

ζ. Γ ια την υλοποίηση και διαχείριση εθνικών και κοι¬ 
νοτικών προγραμμάτων (εξαιρουμένων των τεχνικών) 
που αναλαμβάνει η Ιερά Μητρόπολη. 

η. Γ ια την εισήγηση προτάσεων περί της ορθής δια¬ 
χείρισης και αξιοποίησης της ακίνητης περιουσίας της 
Ιεράς Μητροπόλεως, καθώς επίσης και των εποπτευο- 
μένων Ν.Π. και Ιδρυμάτων που τελούν υπό την εποπτεία 
της. 

Το γραφείο δύναται να συνεργάζεται με εξωτερικούς 
συνεργάτες, κατόπιν εγκρίσεως του Μητροπολίτου. 

ΟΡΓΑΝΟΓΡΑΜΜΑ ΘΕΣΕΩΝ ΙΕΡΑΣ ΜΗΤΡΟΠΟΛΕΩΣ 
ΑΛΕΞΑΝΔΡΟΥΠΟΛΕΩΣ 

ΑΡΟΡΟ 22 

1. Οι υφιστάμενες θέσεις μετακλητών Κληρικών και 
Εκκλησιαστικών Υπαλλήλων της Ιεράς Μητρόπολης 
Αλεξανδρουπόλεως, ορίζονται από το άρθρο 2, κε- 
φάλ. III, παράγρ. 2 του Κανονισμού 156/2002 (Φ.Ε.Κ. 338/ 
Α731.12.2002) ως εξής: 

ΚΑΤΗΓΟΡΙΑ ΠΕ 

Κλάδος ΠΕ 1 Κληρικών Μετακλητών. 

Μία (1) θέσις Πρωτοσυγκέλλου. 

Μία (1) θέσις Γενικού Αρχιερατικού Επιτρόπου. 

Κλάδος ΠΕ2 Διοικητικού Οικονομικού. 

Δύο (2) θέσεις επί βαθμοίς Δ-Α. 

ΚΑΤΗΓΟΡΙΑ ΤΕ 

Κλάδος ΤΕ 1 Διοικητικού Οικονομικού. 

Μία (1) θέσις επί βαθμοίς Δ-Α. 

ΚΑΤΗΓΟΡΙΑ ΔΕ 

Κλάδος ΔΕ 1 Γραμματέων Κληρικών Μετακλητών. 

Τρεις (3) θέσεις επί βαθμοίς Δ-Α. 

Κλάδος ΔΕ2 Οδηγού Αυτοκινήτου. 

Μία (1) θέσις επί βαθμοίς Δ-Α. 

ΚΑΤΗΓΟΡΙΑ ΥΕ 

Κλάδος ΥΕ 1 Κλητήρων. 

Μία (1) θέσις επί βαθμοίς Ε-Β. 

Κλάδος ΥΕ2 Ευπρεπιστριών. 

Μία (1) θέσις επί βαθμοίς Ε-Β. 

2. Η προηγούμενη παράγραφος δεν συνιστά οργανικές 
θέσεις εκκλησιαστικών υπαλλήλων και δεν υπερισχύει 
των Κανονισμών 156/2002 και 5/1978. 

ΜΕΡΟΣ Ζ' 

ΤΕΛΙΚΕΣ ΔΙΑΤΑΞΕΙΣ 

ΑΡΘΡΟ 23 

Η ισχύς του παρόντος Κανονισμού αρχίζει από της 
δημοσιεύσεώς του στην Εφημερίδα της Κυβερνήσεως 
και στο Επίσημο Δελτίο της Εκκλησίας της Ελλάδος 
«ΕΚΚΛΗΣΙΑ». 

ΑΡΟΡΟ 24 

Από τις διατάξεις του παρόντος Κανονισμού δεν προ- 
καλείται δαπάνη σε βάρος του Νομικού Προσώπου της 
Ιεράς Μητροπόλεως Αλεξανδρουπόλεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 2015 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

-♦- 

2450/1386/19.6.2015 (2) 

Σύσταση και λειτουργία Εκκλησιαστικού Ιδρύματος υπό 
την επωνυμίαν «ΤΑΜΕΙΟΝ ΑΡΩΓΗΣ ΚΛΗΡΙΚΩΝ ΤΗΣ 
ΙΕΡΑΣ ΜΗΤΡΟΠΟΛΕΩΣ ΚΗΦΙΣΙΑΣ, ΑΜΑΡΟΥΣΙΟΥ ΚΑΙ 
ΩΡΩΠΟΥ». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣΕΛΛΑΔΟΣ 

Έχουσα υπ’ όψει: 

1) τας διατάξεις των άρθρων 1 παρ. 4, 29 παρ. 2, 59 
παρ. 2 του Ν. 590/1977 «Περί του Καταστατικού Χάρτου 
της Εκκλησίας της Ελλάδος», όπως ετροποποιήθησαν 
δια του άρθρου 68 παρ. 5 του Ν. 4235/2014, 

2) τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρεούσας εκ των 
Ευαγγελικών επιταγών, των Ιερών Κανόνων και των Νό¬ 
μων του Κράτους, 

3) τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Κηφισίας, 
Αμαρουσίου και Ωρωπού, 

4) την υπ’ αριθμ. 406/20.5.2015 Πρότασιν του Σεβα- 
σμιωτάτου Μητροπολίτου Κηφισίας, Αμαρουσίου και 
Ωρωπού κ. Κυρίλλου, 

5) την υπ’ αριθμ. 35/2015 Γνωμοδότησιν του Ειδικού 
Νομικού Συμβούλου της Ιεράς Συνόδου της Εκκλησίας 
της Ελλάδος, 

6) την από 4.6.2015 Απόφασιν της Διαρκούς Ιεράς Συ¬ 
νόδου, αποφασίζει: 

την σύστασιν και λειτουργίαν Εκκλησιαστικού Ιδρύμα¬ 
τος υπό την επωνυμίαν «ΤΑΜΕΙΩΝ ΑΡΩΓΗΣ ΚΛΗΡΙΚΩΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΗΦΙΣΙΑΣ, ΑΜΑΡΟΥΣΙΟΥ 
ΚΑΙ ΩΡΩΠΟΥ», το οποίον θα διέπεται από τον κάτωθι 
Κανονισμό: 

Κανονισμός συστάσεως και λειτουργίας 
εκκλησιαστικού Ιδρύματος υπο την επωνυμίαν: 

«Ταμείον αρωγής Κληρικών 
της Ιεράς Μητροπόλεως Κηφισίας, 
Αμαρουσίου και Ωρωπού». 

Άρθρον1 

Συνιστάται εκκλησιαστικό ίδρυμα υπό την επωνυμίαν 
«Ταμείον Αρωγής Κληρικών της Ιερας Μητροπόλεως 
Κηφισίας, Αμαρουσίου και Ωρωπού», το οποίον αποτελεί 
μη κερδοσκοπικού χαρακτήρος εξηρτημένη υπηρεσία 
της Ιεράς Μητροπόλεως με οιονεί διαχειριστική αυτο¬ 
τέλεια και έδρα τα γραφεία της Ιεράς Μητροπόλεως 
Κηφισίας, Αμαρουσίου και Ωρωπού. Σκοπός του Ταμείου 
είναι η ενίσχυσις και εξυπηρέτησις εκτάκτων οικονο¬ 
μικών αναγκών των Κληρικών της Ιεράς Μητροπόλεως 
και των μελών των οικογενειών αυτών. 

Άρθρον 2 

1. Η διαχείρισις του Ταμείου ασκείται υπό τριμελούς 
Επιτροπής, προεδρευομένης υπό του επιχωρίου Μη¬ 
τροπολίτου Κηφισίας, Αμαρουσίου και Ωρωπού, με ανα¬ 


πληρωτήν αυτού τον εκάστοτε υπ’ αυτού οριζόμενον 
Κληρικόν. Τα δύο μέλη της Διαχειριστικής Επιτροπής 
ορίζονται υπό του Μητροπολίτου επί τριετεί θητεία. Το 
αξίωμα των μελών της Διαχειριστικής Επιτροπής είναι 
τιμητικόν και άμισθον. 

2. Η θητεία της Διαχειριστικής του Ταμείου Επιτρο¬ 
πής είναι τριετής δυναμένη να ανανεωθή. Με απόφασιν 
του Σεβασμιωτάτου Μητροπολίτου δύναται να παυθή 
και να αντικατασταθή μέλος της Δ.Ε., το οποίον δεν 
συμμετέχει επί τρεις συνεχόμενες συνεδριάσεις ή δεν 
συνεργάζεται αρμονικά μετά των λοιπών Μελών. 

3. Αι αποφάσεις της Επιτροπής λαμβάνονται κατά 
πλειοψηφίαν. 

Άρθρον 3 

1. Πόροι του Ταμείου είναι: 

α) Η μηνιαία εισφορά εκάστου των οικειοθελώς συμ- 
μετεχόντων Κληρικών, το ποσόν της οποίας προσδιο¬ 
ρίζεται εις δέκα (10,00) ευρώ μηνιαίως 
β) Αι δωρεαί 

γ) Αι χορηγίαι Ιερών Ναών και Ιερών Μονών 
δ)Έσοδα εκ τόκων και εκ της αξιοποιήσεως της κινη¬ 
τής και ακινήτου περιουσίας του Ταμείου 
ε) Κάθε νόμιμον έσοδον, προερχόμενον από φυσικά 
ή νομικά πρόσωπα 

2. Τα χρηματικά αποθέματα του Ταμείου κατατίθε¬ 
νται σε τραπεζικό λογαριασμό επ’ ονόματι της Ιεράς 
Μητροπόλεως Κηφισίας, Αμαρουσίου και Ωρωπού και 
με την ένδειξιν «Ταμείον Αρωγής Κληρικών». Δια την 
ανάληψιν οιουδήποτε ποσού απαιτείται απόφασις της 
Διαχειριστικής Επιτροπής. 

Αρθρον 4 

1. Ενώπιον πάσης αρχής το Ταμείον εκπροσωπείται 
υπό του Προέδρου της Διαχειριστικής Επιτροπής ή εν 
περιπτώσει κωλύματος αυτού υπό ετέρου μέλους. 

2. Η Επιτροπή Διαχειρίσεως τηρεί τα εξής βιβλία και 
στοιχεία θεωρημένα αρμοδίως υπό της Ιεράς Μητρο¬ 
πόλεως: 

α) Βιβλίον Μητρώου συνδρομητών 
β) Βιβλίον Ταμείου 
γ) Βιβλίον Πρωτοκόλλου 
δ) Βιβλίον Πρακτικών 

ε) Διπλότυπα Γραμμάτια Εσόδων και Εντάλματα Πλη¬ 
ρωμών 

στ) Παν έτερον βιβλίον, το οποίον θα κριθή απαραί¬ 
τητον κατά την έμφρονα κρίσιν της Διαχειριστικής 
Επιτροπής. 

Αρθρον 5 

1. Δικαίωμα συμμετοχής εις το Ταμείον έχουν οι Κλη¬ 
ρικοί της Ιεράς Μητροπόλεως Κηφισίας, Αμαρουσίου 
και Ωρωπού και οι υποψήφιοι Κληρικοί. 

2. Το ύψος του εφ’ άπαξ χορηγουμένου ποσού προσ¬ 
διορίζεται εκάστοτε δί αποφάσεως της Διαχειριστι¬ 
κής Επιτροπής και κατά τας δυνατότητας του Ταμείου 
έως του ανωτάτου ποσού των πεντακοσίων (500,00) 
ευρώ και ενισχύονται πολύτεκνοι ιερατικοί οικογέ¬ 
νειας τα τέκνα των οποίων σπουδάζουν εις Α.Ε.Ι. και 
Α.Τ.Ε.Ι., Πρεσβυτέραι και άλλαι έκτακτοι περιπτώσεις 
Κληρικών (Ασθένειας φυσικοί καταστροφαί - πυρκαϊαί 
κ.λπ). 

Άρθρον 6 

Εάν Κληρικός δεν ηθέλησεν εξ αρχής να συμμετάσχη 
εις το Ταμείον αρωγής και επιθυμή να συμμετάσχη αργό- 
τερον, με σκοπόν να λάβη την ενίσχυσιν, τότε πρέπει να 
καταβάλη τας συνδρομάς από της ιδρύσεως του Ταμείου 
ή από της ημέρας του διορισμού του (αν έχει χειροτονηθεί 
αργότερον) ή από της ημέρας της μεταθέσεώς του εις 
την Ιερόν Μητρόπολιν Κηφισίας, Αμαρουσίου και Ωρωπού. 
Επίσης, ο Κληρικός δεσμεύεται ότι θα παραμείνη συνδρο¬ 
μητής του Ταμείου επί πέντε (5) έτη τουλάχιστον. 

Άρθρον 7 

Κατ’ έτος, εις την Ιερατικήν Σύναξιν του μηνός Ια¬ 
νουάριου, ο Ταμίας οφείλει να ενημερώση τους συμ¬ 
μετέχοντας εις το Ταμείον επί των πεπραγμένων της 
Διαχειριστικής Επιτροπής. 

Άρθρον 8 

Τα άρθρα του παρόντος Κανονισμού δύνανται να 
τροποποιηθούν δί αποφάσεως της Δ.Ι.Σ., μετά από ει¬ 
σήγηση/ της Συνάξεως των Κληρικών της Ιερός Μητρο- 
πόλεως Κηφισίας, Αμαρουσίου και Ωρωπού και έγκριση/ 
του επιχωρίου Μητροπολίτου. 

Άρθρον 9 

Η λειτουργία του Ταμείου καταργείται δί Αποφάσε¬ 
ως της Δ.Ι.Σ. μετά από πρότασιν του Μητροπολίτου, 


όταν δεν εκπληρώνει τους σκοπούς του ή καθίσταται 
αδύνατος η λειτουργία του, τα δε κινητά ή ακίνητα 
περιουσιακά στοιχεία, τα οποία τυχόν κατέχει, αποδί¬ 
δονται εις το Κεντρικόν Ταμείον Ενοριακής Δράσεως 
της Ιερός Μητροπόλεως Κηφισίας, Αμαρουσίου και 
Ωρωπού. 

Αρθρον 10 

Ο παρών Κανονισμός ισχύει από της δημοσιεύσεως 
αυτού δια της Εφημερίδος της Κυβερνήσεως, ως και 
δια του επισήμου Δελτίου της Εκκλησίας της Ελλάδος 
«ΕΚΚΛΗΣΙΑ». 

Άρθρον 11 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του προϋπολογισμού του 
Νομικού Προσώπου της Ιερός Μητροπόλεως Κηφισίας, 
Αμαρουσίου και Ωρωπού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2015 
Ο Πρόεδρος 

ί Ο Αθηνών ΙΕΡΩΝΥΜΟΣ 

